Heimili félagsins og varnarþing er í Reykjavík . Tilgangur félagsins er að koma Íslandi í fremstu röð landa , þar sem rafmyntir og bálkakeðjur eru notaðar . Fræða Íslendinga , fyrirtæki og stjórnvöld á Íslandi um kosti rafmynta og bálkakeðja . Hafa jákvæð áhrif á regluverk á Íslandi með það að markmiði að laða að notendur sem og fyrirtæki til Íslands , sem nýta rafmyntir eða bálkakeðjur . 4.gr . Hvernig félagið hyggst ná tilgangi Félagið mun stuðla að kynningu á rafmyntum og bálkakeðjum . Nýta starfskrafta félagsmanna ásamt því að nýta sjóði félagsins til að greiða fyrir annan kostnað sem fellur undir tilgang félagsins . 5.gr . Félagsaðild Félagsaðild er öllum opin sem hafa lögheimili á Íslandi , hafa íslenska kennitölu og vilja vinna að markmiðum félagsins . Starfstímabil félagsins er almanaksárið . Á aðalfundi skal stjórn gera upp árangur liðins árs . Aðeins félagsmenn skulu taka þátt í aðalfundi . Aðalfund skal halda eigi síðar en 10. maí ár hvert og skal boða til hans með að minnst tveggja vikna fyrirvara með sannanlegum hætti . Aðalfundur er löglegur , sé rétt til hans boðað og telst tölvupóstur á skráð tölvupóstfang allra félagsmanna sem löglega boðaður aðalfundur . Stjórn félagsins getur boðað til auka aðalfundar ef þörf er á nauðsynlegum og tímaháðum lagabreytingum félagsins . Einfaldur meirihluti mættra félagsmanna , sem hafa verið skráðir félagsmenn lengur en eitt ár , eru kjörgengir og ræður atkvæðagreiðsla úrslitum mála . Dagskrá aðalfundar skal vera sem hér segir . Stjórn skipar fundarstjóra og ritara Skýrsla stjórnar lögð fram Framkvæmdaáætlun lögð fram af framkvæmdastjóra fyrir næsta almannaksár Ákvörðun félagsgjalds Kosning stjórnar Önnur mál 8.gr . Stjórn Stjórn félagsins skal skipuð 5 félagsmönnum , þar af formanni og gjaldkera , kjörnum á aðalfundi til eins árs í senn , auk tveggja varamanna . Þeir fimm félagsmenn með flest atkvæði á aðalfundi skulu skipa stjórn félagsins og næstu tveir vera varamenn . Ef komi upp sú staða að tveir eða fleiri frambjóðendur hljóti sama atkvæðafjölda skal hlutkesti ráða . Stjórnin skiptir með sér verkum . Stjórn félagsins fer með málefni félagsins milli aðalfunda . Formaður stjórnar boðar til stjórnarfundar á amk. tveggja mánaða frestien meirihluti stjórnar getur einnig farið fram á að stjórnarfundur sé haldinn utan þess tímaramma . Stjórnarfundur er löglegur , sé rétt til hans boðað með að lágmarki viku fyrirvara og telst tölvupóstur á skráð tölvupóstfang allra stjórnarmanna sem löglega boðaður stjórnarfundur . Stjórnarfundir skulu vera haldnir að lögheimili félagsins eða öðrum stað sem meirihluti stjórnar hefur sammælst um á Íslandi . Heimilt er að sækja stjórnarfundi og greiða atkvæði gegnum fjarfundarbúnað . Firmaritun er í höndum meirihluta stjórnar . 9.gr . Auraráð Í Auraráði sitja þeir þrír félagsmenn sem lengst hafa verið meðlimir félagsins og hafa þann tilgang að deila ábyrgð á vörslu rafmynta félagsins . Varsla rafmynta skal vera þannig tryggð að það þarf tvo af þremur einstaklinga í Auraráði til að ráðstafa rafmyntum félagsins . Auraráð getur ekki lagt til hvernig skuli nýta rafmyntirnar og skal einungis greiða framkvæmdastjóra félagsins og eða gjaldkera úr rafmyntasjóðum félagsins . Auraráði ber einungis að greiða fyrir rekstrarkostnað , sem fellur til vegna starfsemi félagsins og hefur verið samþykktur af stjórn . Auraráð getur slitið stjórn , boðað til aðalfundar og kosningar nýrrar stjórnar , ef það telur ráðstöfun fjármuna sjóðsins ekki í samræmi við tilgang félagsins . 10.gr . Félagsaðild Félagsgjald félagsins er 5.000 kr. eða sambærileg upphæð í formi rafmyntanna Bitcoin eða Auroracoin og 25% afsláttur er gefinn ef greitt er með þeim rafmyntum . Félagsgjald er innheimt árlega og skal ákvörðun um það vera tekin á hverjum aðalfundi . Rekstrarafgangi og hagnaði af starfsemi félagsins skal varið til kynningar og fræðslu á rafmyntum og bálkakeðjumá Íslandi . Ákvörðun um slit félagsins skal taka á aðalfundi með auknum meirihluta atkvæða ásamt einföldum meirihluta stjórnar og renna eignir þess til Barnaspítala Hringsins .